Tog‘li Qorabog‘dagi asosiy shaharlardan biri Ozarbayjon nazorati ostiga o‘tgani tasdiqlandi

Ozarbayjon Qurolli kuchlari Tog‘li Qorabog‘dagi Shusha shahrini nazorat ostiga oldi. Bu haqda Tog‘li Qorabog‘ prezidenti matbuot kotibi Vagram Pogosyan ma’lum qildi, deb yozmoqda Meduza.

“Afsuski, omadsizlik bizni ta’qib qilmoqda va Shusha shahri to‘laligicha bizning nazoratimiz ostidan chiqdi”, — deya tasdiqlagan Pogosyan.
Shusha shahrining qo‘lga olingani haqida 8-noyabr kuni Ozarbayjon prezidenti Ilhom Aliyev ma’lum qilgan. Ozarbayjon Mudofaa vazirligi esa 9-noyabr kuni Shushadan olingan videoni e’lon qilgan.
#Shusha Video footage pic.twitter.com/vi07OVTXGH
— Azerbaijan MOD (@wwwmodgovaz) November 9, 2020
Shusha Tog‘li Qorabog‘ning asosiy shaharlaridan biri bo‘lib, u poytaxt Stepanakert shahridan 11 kilometr uzoqlikda joylashgan.
Tog‘li Qorabog‘dagi Ozarbayjon va Armaniston o‘rtasidagi mojaro 27-sentabrdan boshlab jiddiy tus oldi. Ikki tomon bir-birini o‘t ochishda ayblamoqda. Mintaqada bir necha marta o‘t ochishni to‘xtatish rejimi haqida e’lon qilindi, biroq bu rejim har safar buzildi.
 Ilhom Aliyev Ozarbayjonga tajovuz qilinsa, Turkiyadan harbiy yordam so‘rashga tayyorligini ma’lum qildi